Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. - pročišćeni tekst, 2/18., 3/18. – pročišćeni tekst, 4/20., 25/20., 3/21. i 4/21. – pročišćeni tekst) i članka 8. Odluke o grbu i zastavi Koprivničko-križevačke županije ("Službeni glasnik Koprivničko-križevačke županije" broj 6/96., 1/97., 10/01., 14/01., 3/02. i 12/09.) Župan Koprivničko-križevačke županije 7. listopada 2021. donio je

**R J E Š E N J E**

**o odobrenju uporabe grba Koprivničko-križevačke županije**

**Udruzi voćara i proizvođača voćnih prerađevina Koprivničko-križevačke županije**

I.

 Odobrava se uporaba grba Koprivničko-križevačke županije (u daljnjem tekstu: grb Županije) Udruzi voćara i proizvođača voćnih prerađevina Koprivničko-križevačke županije, u svrhu uporabe grba Županije u promidžbenim materijalima (banner, plakati, letci, pozivnice i slično) isključivo za događanja u kojima je partner Koprivničko-križevačka županija kao i drugim aktivnostima Udruge voćara i proizvođača voćnih prerađevina Koprivničko-križevačke županije kojima se promovira pripadnost Koprivničko-križevačkoj županiji.

II.

 Grb Županije mora se prikladno koristiti obzirom na navedene svrhe i pod uvjetom navedenim u točki I. ovog Rješenja te se u druge svrhe ne može koristiti.

III.

 Ovo Rješenje objaviti će se u "Službenom glasniku Koprivničko-križevačke županije".

ŽUPAN KOPRIVNIČKO-KRIŽEVAČKE ŽUPANIJE

KLASA: 017-01/21-01/03

URBROJ: 2137/1-02/04-21-2

Koprivnica, 7. listopada 2021.

 ŽUPAN

 Darko Koren, ing. građ., v.r.